Publication: Magyar Közlöny
Issue: MK-2007-164 (Year: 2007, Number: 164)
Era: 2004-2010
Section: szóló 1996. évi LXXV. törvény hatálya alá tartozó esetekben az Országos Munkabiztonsági és Munkaügyi Felügyelõség nyilvántartásából nyilvánosságra hozott adatok alapján köteles ellenõrizni.
Paragraph Index: 1639

6. számú melléklet (Minta) Összeférhetetlenségi és titoktartási nyilatkozat szerinti közbeszerzési eljáráshoz. Alulírott nyilatkozom arról, hogy részt veszek a fenti tárgyú közbeszerzési eljárás bírálóbizottságának munkájában. E nyilatkozat megtételével megerõsítem, hogy a mai napig rendelkezésre álló, a nevezett közbeszerzési eljárásra vonatkozó információkat megismertem. Kijelentem továbbá, hogy kötelezettségeimet becsületesen és igazságosan végzem. Alulírott, mint az ajánlatkérõ nevében eljáró, vagy az eljárásba bevont személy kijelentem, hogy a fenti közbeszerzési eljárásban nem áll fenn a Kbt. 10. § szerinti összeférhetetlenség velem szemben, tehát ajánlattevõ szervezettel: – nem állok munkaviszonyban vagy munkavégzésre irányuló egyéb jogviszonyban; – nem vagyok annak vezetõ tisztségviselõje vagy felügyelõbizottságának tagja; – abban tulajdoni részesedéssel nem rendelkezem; – nem vagyok olyan személy hozzátartozója, aki ajánlattevõ szervezettel munkaviszonyban vagy munkavégzésre irányuló egyéb jogviszonyban áll, vagy annak vezetõ tisztségviselõje, vagy abban tulajdoni részesedéssel rendelkezik. Kötelezem magam arra, hogy ha a kizáró ok az eljárás alatt következik be vagy jut tudomásomra, errõl haladéktalanul értesítem az illetékeseket. Továbbá kötelezettséget vállalok arra az esetre, hogy amennyiben velem szemben a Kbt. 10. § (2); (4) bekezdéseiben foglaltak fennállnak, úgy haladéktalanul megteszem a Kbt. 10. § (7) bekezdésében foglalt távolmaradási nyilatkozatot. A bírálat, illetve az értékelés folyamán vagy annak eredményeként tudomásomra hozott vagy általam felfedett vagy készített információt és dokumentumokat (bizalmas információ) titokban tartom; ezeket kizárólag ennek az értékelésnek a céljaira használom és nem tárom fel harmadik fél elõtt. Írásos információból vagy prototípusból nem tartok meg másolatot. Név Aláírás * Nem kívánt szövegrész törlendõ! 2007/48. szám H I V A T A L O S É R T E S Í T Õ

Source: https://magyarkozlony.hu/hivatalos-lapok/05b23b2c234ee84bc46343327ad560b22a8fa1ce/dokumentumok/033a96da643c4297147e11a324dd438364804170/letoltes